Ernst Feuz

Ernst Feuz (født 7. september 1909 i Mürren, død 1988) var en sveitsisk skiløper, fjellklatrer og forretningsmann. Som skiløper representerte han Skiclub Mürren.

Han ble nummer 4 i spesielt hopp i VM i Cortina d'Ampezzo i 1927. Videre fikk han 8.-plass i samme disiplin i OL i St. Moritz i 1928, men greide bare 64.-plass i VM i Oslo i 1930. På hjemmebane i Mürren ble han nummer 4 i utfor i VM 1931. Under VM i alpint og nordiske grener i Innsbruck i 1933 ble han nummer 5 i kombinert og 6 i slalåm. I dette mesterskapet vant han også kombinasjonsøvelsen utfor, langrenn og hopp, en gren som imidlertid ikke regnes som offisiell.

Feuz jobbet fra 1939 i varehusselskapet Neue Warenhaus AG i Zürich og var selskapets direktør fra 1947. Han var initiativtaker til kabelbanen Schilthornbahn, som går fra Stechelberg via Mürren opp til toppen av fjellet Schilthorn (2970 moh.). Banen sto ferdig i 1967. Feuz var styreleder for Schilthornbahn fra 1962 til 1984.

 Referanser 

 Kilder 
  (31. august 2015)
 Adam Kwieciński: Hoppresultater (besøkt 31. august 2015)
 Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 37 og 46, digitalisert av Nasjonalbiblioteket)
 MiniMuseumMürren: Pioniere SCM  (besøkt 31. august 2015)
 Jungfrau Zeitung: Die Vision des Ernst Feuz (5. juni 2015, besøkt 31. august 2015)

 Eksterne lenker 


Kategori:Sveitsiske skihoppere
Kategori:Sveitsiske kombinertløpere
Kategori:Sveitsiske alpinister
Kategori:Deltakere for Sveits under Vinter-OL 1928
Kategori:Skihoppere under Vinter-OL 1928
Kategori:Personer fra kanton Bern